Vols practicar el català? – Català UGT
Vols practicar el català i no tens amb qui fer-ho? L’Avalot-Joves de la UGT de Catalunya i el centre d’autoformació de persones adultes Maria Rúbies organitzen activitats de voluntariat i d’intercanvi lingüístic al barri del Raval (Barcelona).
L’Avalot posa en contacte parelles lingüístiques, és a dir, persones que vulguin aprendre el català i practicar-lo, amb d’altres que ja tinguin un nivell inicial de català, i vulguin destinar una part del seu temps a conversar i fer d’ensenyants de la llengua. L’associació també impulsa intercanvis lingüístics i grups de discussió, i posa a disposició el seu espai al cor del Raval, l’Union Bar Barcelona.
Per a més informació sobre el voluntariat lingüistic de l’Avalot, consulteu la pàgina de l’Avalot.cat i el bloc de l’Union Bar Barcelona. En aquest enllaç podeu descarregar-vos el díptic i el cartell de la campanya de voluntariat lingüístic Ensenya la llengua, de l’Avalot.
També, i des de fa molts anys, el centre d’autoformació de persones adultes Maria Rúbies impulsa intercanvis i voluntariat lingüístic, a més de cursos de català, castellà, anglès i francès, entre d’altres. Si hi esteu interessats, adreceu-vos directament al centre, a la plaça de Vázquez Montalbán, núm. 4, 1r pis (barri del Raval, Barcelona) o bé al telèfon 933 103 094. Trobareu tota la informació sobre les activitats que organitzen en aquest blog.
tagged with @catalaugt, aprendre català, avalot, Barcelona, centre autoformació persones adultes Maria Rúbies, El Raval, ensenya la llengua, grups de conversa, intercanvis lingüístics, lèxic català, lingüístic, llengua, llengua catalana, parlar català, practicar català, recursos de català, ugt de catalunya, voluntariat